nickbes/lawsofisrael huggingface dataset:
חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-04-02T00:00:00
פרסום: ספר החוקים, 02/04/2024, מס' חוברת 3198, עמ' 760
שמות קודמים:
Name: הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד-2024
Value: בקריאה הראשונה
תקציר:
נקבע כהוראת שעה לארבעה חודשים, עד מועד סיום ההכרזה על מצב מיוחד בעורף או עד לסיום הפעולות הצבאיות המשמעותיות, לפי המוקדם שבהם, כי במידה וראש הממשלה שוכנע כי התכנים המשודרים בערוץ זר המשדר בישראל פוגעים באופן ממשי בביטחון המדינה, שר התקשורת יהיה רשאי, בהסכמת ראש הממשלה ובאישור ועדת השרים לענייני ביטחון לאומי או הממשלה להורות על פעולות למניעת או הפסקת פעילות של ערוץ זר, לרבות סגירת משרדי הערוץ הנמצאים בישראל, תפיסת מכשיר המשמש לאספקת תוכני הערוץ והסרת אתר האינטרנט של הערוץ. הוראה זו, תיכנס לתוקפה עם מסירתה למי שהיא חלה עליו ותפורסם ברשומות. זאת ועוד, נקבע כי הוראה כאמור תינתן לאחר שתוצג בפני ראש הממשלה ושר התקשורת חוות דעת מקצועית אחת לפחות מגורמי הביטחון, ובכלל זה תשתית עובדתית; ובלבד שטרם אישורה של ועדת השרים לענייני ביטחון לאומי או הממשלה, יוצגו בפניה חוות הדעת מטעם גורמי הביטחון. 
עוד נקבע כי תוקף הוראות אלו יהיה למשך ארבעים וחמישה ימים, ואולם אם ראש הממשלה שוכנע כי ימשיכו להתקיים התנאים כאמור לאחר התקופה האמורה, שר התקשורת יהיה רשאי בהסכמת ראש הממשלה ובאישור ועדת השרים לענייני ביטחון לאומי או הממשלה, להאריך את תקופת תוקפה לתקופה שלא תעלה על ארבעים וחמישה ימים נוספים בכל פעם ובכפוף להצגת חוות דעת מקצועית כאמור. 
כמו כן, נקבע כי הוראה של שר התקשורת כאמור, ובפרט הארכתה, תובא לפני נשיא בית משפט מחוזי או סגנו בהקדם האפשרי ולא יאוחר מ-24 שעות משעת כניסתה לתוקף, והוא ידון בה בתוך שלושה ימים ממסירתה, ויחליט האם לשנותה או לקצוב את תקופת תוקפה.
חוק העונשין (תיקון מס' 149), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: יונתן מישרקי, יוסף עטאונה, אחמד טיבי, יוסף טייב, ינון אזולאי, רון כץ
תחילה: 2025-01-01T00:00:00
פרסום: ספר החוקים, 01/04/2024, מס' חוברת 3197, עמ' 756
שמות קודמים:
Name: הצעת חוק העונשין (תיקון מס' 149), התשפ"ד–2024
Value: בקריאה השנייה והשלישית
Name: הצעת חוק העונשין (תיקון מס' 150) (הפחתת תוספת הפיגור על אי־תשלום קנס), התשפ"ד–2024
Value: בקריאה הראשונה
Name: הצעת חוק העבירות המינהליות (תיקון - הפחתת תוספת הפיגור על אי-תשלום קנס), התשפ"ג-2023 פ/2415/25
Value: בדיון המוקדם
תקציר:
החוק עוסק בתוספות פיגור בגין איחור בתשלום קנסות פליליים, בין שהוטלו על ידי בית המשפט בסוף הליך פלילי לפי חוק העונשין, ובין שהוטלו בקנס שניתן בברירת משפט על ידי פקח או שוטר, מכוח חוק סדר הדין הפלילי או חוק העבירות המינהליות. מטרתו של התיקון לייצר תמריץ לתשלום קנסות במועד, בלי להכביד בצורה מופרזת על החייב.
החוק קובע כי תוספת הפיגור על קנס שלא שולם במועד תעמוד על 30% מקרן הקנס או מחלקה שטרם שולם, זאת במקום 50% שהיו קבועים בחוק טרם התיקון. עוד נקבע שמהמועד האמור ועד לתשלום בפועל, יתווספו לקרן הקנס ריבית שקלית ודמי פיגורים, כך שבמקום תוספת פיגור של 5% נוספים בכל חצי שנה בתקופת האיחור בתשלום, יחולו הוראות חוק פסיקת ריבית והצמדה, התשכ"א–1961 ודמי הפיגורים יצטרפו לחוב אחת לשלושה חודשים, ללא מנגנון של "ריבית דריבית". בכך, החוק משלים את הרפורמה שנעשתה בתחום תוספות הפיגור בחוק פסיקת ריבית והצמדה (תיקון מס' 9), התשפ"ד–2023, ומוביל לכך שדמי פיגורים וריבית שקלית כהגדרתם בתיקון 9 יתווספו למרבית החובות שלא שולמו במועד, עד התשלום בפועל – חובות אזרחיים, מנהליים ופליליים. החוק יכנס לתוקף ב-1 לינואר 2025.
חוק לתיקון פקודת העיריות (מס' 156 – הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-03-27T00:00:00
פרסום: ספר החוקים, 27/03/2024, מס' חוברת 3195, עמ' 750
שמות קודמים:
Name: הצעת חוק לתיקון פקודת העיריות (מס' 156 – הוראת שעה – החלטה על הטלת ארנונה כללית לגבי שנת הכספים 2024), התשפ"ד–2024
Value: בקריאה השנייה והשלישית
Name: הצעת חוק לתיקון פקודת העיריות (הוראת שעה – החלטה על הטלת ארנונה כללית לגבי שנת הכספים 2024), התשפ"ד-2024
Value: בקריאה הראשונה
תקציר:
נקבע שלעניין שנת הכספים הנוכחית, ברשויות מקומיות בהן התקיימו הבחירות לראש הרשות עד ה-31.03, תוכל המועצה להחליט על הארנונה הכללית עד שלושה חודשים מיום תחילת כהונתה. בנוסף, ברשויות מקומיות בהן הבחירות לראש העירייה לא התקיימו עד ה-31.03, תתקבל החלטת המועצה על הארנונה הכללית עד ה-15.04. בנוסף קוצר הזמן לאישור השרים לבקשה בשינוי גובה הארנונה לשנה זו לארבעה חודשים ולא לשישה כפי שמופיע בחוק כיום.
חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת המדע והטכנולוגיה
תחילה: 2024-03-27T00:00:00
פרסום: ספר החוקים, 27/03/2024, מס' חוברת 3194, עמ' 748
שמות קודמים:
Name: הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד-2024
Value: בקריאה השנייה והשלישית
תקציר:
תוקף החוק הוארך ב-4 שנים נוספות, זאת בעקבות המלצת הוועדה המייעצת (ועדת הלסינקי העליונה לניסויים בבני אדם), שעל בסיס המלצותיה החוק מוארך מדי מספר שנים. עוד נקבע להרחיב את האיסור לפי החוק על שיבוט או על שימוש בתאי רבייה (זרע וביצית) שעברו שינוי גנטי מכוון על מנת להוליד אדם, כך שיכלול גם איסור על שימוש בתאים שאינם תאי רבייה ולמעשה על כל סוגי התאים. בהתאמה, עודכן סעיף העבירה הפלילית על ביצוע פעולות בניגוד לחוק גם בתאים שאינם תאי רבייה.
חוק לשכת עורכי הדין (תיקון מס' 43), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: שמחה רוטמן
תחילה: 2024-03-27T00:00:00
פרסום: ספר החוקים, 27/03/2024, מס' חוברת 3193, עמ' 746
שמות קודמים:
Name: הצעת חוק לשכת עורכי הדין (תיקון מס' 43), התשפ"ד–2024
Value: בקריאה השנייה והשלישית
Name: הצעת חוק לשכת עורכי הדין (תיקון מס' 43) (כהונה בוועדת אתיקה), התשפ"ד–2024
Value: בקריאה הראשונה
Name: הצעת חוק לשכת עורכי הדין (תיקון - כהונה בוועדת אתיקה), התשפ"ד-2024
Value: בדיון המוקדם
תקציר:
החוק מצמצם את ההגבלה על הכהונה בוועדות האתיקה של לשכת עורכי הדין, כך שבמקום שתי תקופות כהונה רצופות יהיה ניתן לכהן בהן עד שלוש תקופות כהונה רצופות. ועדת האתיקה היא ועדה סטטוטורית, האמונה בין היתר על דיון בתלונות נגד עורכי דין, על מתן חוות דעת מקדימות ועל העמדה לדין בענייני משמעת של עורכי דין, ועל השעיית עורכי דין במקרים בהם הוגש כתב אישום בשל עבירה פלילית שיש עמה קלון.
חוק תובענות ייצוגיות (תיקון מס' 15), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-03-27T00:00:00
פרסום: ספר החוקים, 27/03/2024, מס' חוברת 3193, עמ' 746
שמות קודמים:
Name: הצעת חוק תובענות ייצוגיות (תיקון מס' 15), התשפ"ד-2024
Value: בקריאה השנייה והשלישית
Name: הצעת חוק תובענות ייצוגיות (תיקון מס' 15), התשפ"ג-2023
Value: בקריאה הראשונה
תקציר:
התיקון לחוק קובע כי שר המשפטים רשאי, באישור ועדת החוקה חוק ומשפט של הכנסת, לשנות בצו פרטים בתוספת השנייה לחוק, לאחר התייעצות עם שר האוצר, וזאת בשונה מהדין שהיה קיים ולפיו שר המשפטים יכול רק להוסיף פרטים לתוספת השנייה. כמו כן, תוקן פריט 11 לתוספת השנייה, ונקבע כי תביעה ייצוגית כלפי רשות מקרקעי ישראל, להשבת סכומים שגבתה שלא כדין, במסגרת פעילותה לפי חוק רשות מקרקעי ישראל, התש"ך–1960, תוגש לפי פריט 11 בלבד. משמעות תיקון זה כי לרשות מקרקעי ישראל תהיינה ההגנות שניתנו למדינה ובכלל זה האפשרות להימנע מאישור התביעה כתובענה אזרחית אם הרשות הודיעה על חדילה, וכן הגבלת תקופת ההשבה לשנתיים בלבד.
חוק איסור פרסומת והגבלת השיווק של מוצרי טבק ועישון (תיקון מס' 9), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: אושר שקלים, אופיר כץ, בועז ביסמוט
תחילה: 2024-03-27T00:00:00
פרסום: ספר החוקים, 27/03/2024, מס' חוברת 3192, עמ' 744
שמות קודמים:
Name: הצעת חוק איסור פרסומת והגבלת השיווק של מוצרי טבק ועישון (תיקון מס' 9), התשפ"ד–2024
Value: בקריאה השנייה והשלישית
Name: הצעת חוק איסור פרסומת והגבלת השיווק של מוצרי טבק ועישון (תיקון מס' 9) (תמונה של נזקי העישון), התשפ"ד–2024
Value: בקריאה הראשונה
Name: הצעת חוק איסור פרסומת והגבלת השיווק של מוצרי טבק ועישון (תיקון - תמונה בדבר נזקי העישון), התשפ"ג-2023
Value: בדיון המוקדם
תקציר:
חוק איסור פרסומת והגבלת השיווק של מוצרי טבק ועישון, התשמ"ג–1983 (להלן – החוק), קובע הגבלות על פרסומת ושיווק של מוצרי טבק ועישון כדי לצמצם את חשיפת הציבור בכלל וצעירים ומעשנים לשעבר בפרט למוצרים אלו, הגורמים נזק בריאותי כבד לאדם הצורך אותם, וכן לסביבתו באמצעות עישון פסיבי. החוק קובע כי חפיסות ואריזות של מוצרי עישון חייבות להיות אחידות וקובע הוראות ואיסורים נוספים לגביהן, ובין השאר הוא מטיל חובת פרסום אזהרה בדבר נזקי העישון על גבי החפיסה או האריזה של מוצר העישון, מחייב גוון מסוים של החפיסה או האריזה ומחייב את סימונה בסימונים כמפורט בחוק ובהם בלבד. מוצר עישון מוגדר בחוק בהגדרה רחבה, ונכללים בה בין השאר מוצרי טבק, מוצרים המשמשים לעישון טבק וסיגריות אלקטרוניות.
התיקון לחוק קובע חובה להציג תמונה של נזקי העישון על גבי חפיסה או אריזה של מוצר עישון. עוד נקבע בתיקון כי הפרת החובה בדבר הצגת של תמונה כאמור תהיה עבירה פלילית, בדומה להפרת החובה בדבר ציון אזהרה על נזקי עישון, המנויה ברשימת העבירות החמורות לפי החוק. העונש הקבוע על הפרת החובה כאמור הוא קנס בסכום השווה כיום ל-226,000 שקלים חדשים וכפל סכום זה אם העבירה מבוצעת על ידי תאגיד.
כמו כן, נקבע כי שר הבריאות, באישור ועדת הכלכלה של הכנסת, יקבע, בתקנות חובה את התמונות השונות שיוצגו, וכן הוראות לעניין התמונות – גודלן וצורתן ביחס לגודל האריזה וצורתה, עיצובן, אופן הצגתן, תדירות החלפתן התאמת התמונות לאזהרות, וכן מיקומן של התמונות על גבי האריזות – בהתייחס לסוגים שונים של אריזות. עוד נקבע כי שר הבריאות רשאי לקבוע הוראות שונות ותמונות שונות לסוגים שונים של מוצרי עישון, וכן לקבוע כי החובה להציג תמונה על גבי חפיסה או אריזה של מוצר עישון תחול רק על מוצר או מוצרי עישון מסוימים.
מכיוון שכניסת התיקון המוצע לתוקף תלויה בהתקנת תקנות, וכדי למנוע עיכוב בכניסתה לתוקף של החובה להציג על גבי חפיסה או אריזה של מוצר עישון תמונה של נזקי העישון, נקבע כי תקנות ראשונות יובאו לאישור ועדת הכלכלה בתוך תשעה חודשים מיום תחילתו של התיקון.
חוק התגמולים לנפגעי פעולות איבה (תיקון מס' 44), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2024-03-27T00:00:00
פרסום: ספר החוקים, 27/03/2024, מס' חוברת 3191, עמ' 742
שמות קודמים:
Name: הצעת חוק התגמולים לנפגעי פעולות איבה (תיקון מס' 44), התשפ"ד-2024
Value: לחוק שהתקבל
Name: הצעת חוק התגמולים לנפגעי פעולות איבה (תיקון מס' 42), התשפ"ד-2024
Value: בקריאה השנייה והשלישית
Name: הצעת חוק התגמולים לנפגעי פעולות איבה (תיקון מס' 42) (היכל ההנצחה בהר הרצל), התשפ"ד-2023
Value: בקריאה הראשונה
תקציר:
החוק קובע כי המוסד לביטוח לאומי יהיה אחראי לניהולו, להפעלתו ולאחזקתו של היכל ההנצחה לזכר חללי פעולות האיבה שעתיד להיבנות בהר הרצל בירושלים. אוצר המדינה ישפה את המוסד בשל כך בסכום שלא יפחת ממיליון שקלים חדשים מדי שנה, החל בשנת 2026 או בשנת הקמת ההיכל, לפי המאוחר. סכום זה יוצמד מדי שנה למדד המחירים לצרכן.
חוק התגמולים לנפגעי פעולות איבה (תיקון מס' 43), התשפ"ד-2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: שרן מרים השכל, שרון ניר, אביגדור ליברמן, עודד פורר, יבגני סובה, יוליה מלינובסקי, חמד עמאר, שמחה רוטמן
תחילה: 2024-06-01T00:00:00
פרסום: ספר החוקים, 27/03/2024, מס' חוברת 3190, עמ' 738
שמות קודמים:
Name: הצעת חוק התגמולים לנפגעי פעולות איבה (תיקון מס' 43), התשפ"ד-2024
Value: בקריאה השנייה והשלישית
Name: הצעת חוק התגמולים לנפגעי פעולות איבה (תיקון מס' 39) (זכאות לתגמולים וכן לפיצויים לפי חוק אחר ולפיצויים לדוגמה), התשפ"ג–2023
Value: בקריאה הראשונה
Name: הצעת חוק התגמולים לנפגעי פעולות איבה (תיקון - זכאות לתגמולים ולפיצויים לפי חוק אחר), התשפ"ג-2022
Value: בדיון המוקדם
תקציר:
נקבע כי יש לאפשר לנפגעי פעולות איבה ולנכי צה"ל שנפגעו ממעשה טרור, וכן לבני משפחותיהם של מי שנספו כתוצאה ממנו, לגבות לפחות 75% מהפיצויים הנזיקיים שמגיעים להם בשל מעשה הטרור ממבצע מעשה הטרור, מהמתגמל שלו או ממי שאחראי לו לפי סעיפים 12 עד 14 לפקודת הנזיקין, וזאת בנוסף על התגמולים המגיעים להם לפי חוקי השיקום (חוק התגמולים לנפגעי פעולות איבה, התש"ל–1970, חוק הנכים (תגמולים ושיקום), התשי"ט–1959 [נוסח משולב] וחוק משפחות חיילים שנספו במערכה [תגמולים ושיקום], התש"י–1950). בכך מבוטלת ברירת העילה שחייבה אותם לבחור בין קבלת התגמולים לגביית הפיצויים. כהשלמה לכך נקבע כי התובע יידרש להודיע למוסד לביטוח לאומי או למדינה על התביעה שהגיש, וכי זכות  המוסד לביטוח לאומי או המדינה לחזור אל המזיק ולתבוע ממנו את סכומי התגמולים תקטן בהתאמה ותחול רק לגבי יתרת סכום הפיצויים. נקבע כי יום התחילה של חוק זה יהיה ביום 1 ביוני 2024. הסדר זה חל גם על תביעות תלויות ועומדות וגם לעניין מקרים של נזק ממעשי טרור שאירעו לפני יום התחילה וטרם הוגשה בעניינם תביעה – ובלבד שעדיין לא חלה לגביהם התיישנות. לגבי פסק דין שביום התחילה כבר הפך לפסק דין חלוט שאין עוד ערעור עליו, ועדיין לא התיישן ואף לא הוגש לביצוע בהוצאה לפועל, נקבע כי ניתן יהיה להגיש לגבייה 75% מהפיצויים שנפסקו באותו פסק הדין.
חוק בתי קברות צבאיים (תיקון מס' 5), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה לביטחון לאומי
יוזמים: מירב בן ארי, צביקה פוגל
תחילה: 2024-03-21T00:00:00
פרסום: ספר החוקים, 21/03/2024, מס' חוברת 3189, עמ' 736
שמות קודמים:
Name: הצעת חוק בתי קברות צבאיים (תיקון מס' 5), התשפ"ד–2024
Value: בקריאה השנייה והשלישית
Name: הצעת חוק בתי קברות צבאיים (תיקון מס' 5) (קבורת סוהרים וכבאים), התשפ"ד–2024
Value: בקריאה הראשונה
Name: הצעת חוק בתי קברות צבאיים (תיקון - קבורה לסוהרים בבתי קברות צבאיים), התשפ"ג-2023
Value: בדיון המוקדם
תקציר:
חוק בתי קברות צבאיים, התש"י–1950 (להלן – החוק), קובע את הזכאות לקבורה של אנשי כוחות הביטחון. סעיף 4 לחוק קובע את זכאותו של חייל שנפטר להיקבר בבית קברות צבאי, אלא אם כן בחר קרובו להביאו לקבורה בבית קברות אזרחי. סעיף 4ו לחוק קובע זכות דומה לגבי קבורתם של חללי כוחות הביטחון, כגון עובדי שירות הביטחון הכללי, שוטרים והמוסד למודיעין ותפקידים מיוחדים.
לפי הוראות החוק, סוהרים שנפטרו יהיו זכאים להיקבר בבתי קברות צבאיים אף אם לא נהרגו בעת ועקב שירותם, וכן כי כבאים יהיו זכאים לקבורה בבתי קברות צבאיים אם נהרגו בעת ועקב שירותם. בנוסף, נקבע כי מי שכיהן כנציב הרשות הארצית לכבאות והצלה יהיה זכאי לקבורה בבית קברות צבאי, וכן לאפשר לרשות המוסמכת לייחד חלקה בבית קברות צבאי גם לכבאים, בנוסף לאנשי כוחות הביטחון השונים.
חוק משפחות חיילים שנספו במערכה (תגמולים ושיקום) (תיקון מס' 43), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: אופיר כץ, מירב כהן, נעמה לזימי, קטי קטרין שטרית, חוה אתי עטייה, דוד ביטן, מירב בן ארי, מיכל מרים וולדיגר, משה סעדה, ישראל אייכלר, אליהו ברוכי, משה סולומון, יונתן מישרקי, ששון ששי גואטה, אלמוג כהן, אברהם בצלאל, אלי דלל, צביקה פוגל, צבי ידידיה סוכות, אושר שקלים, רון כץ, שלי טל מירון, קארין אלהרר, יוראי להב הרצנו, מיכאל מרדכי ביטון
תחילה: 2024-05-05T00:00:00
פרסום: ספר החוקים, 21/03/2024, מס' חוברת 3185, עמ' 638
שמות קודמים:
Name: הצעת חוק משפחות חיילים שנספו במערכה (תגמולים ושיקום) (תיקון מס' 43), התשפ"ד–2024
Value: בקריאה השנייה והשלישית
Name: הצעת חוק משפחות חיילים שנספו במערכה (תגמולים ושיקום) (תיקון מס' 43) (הכרה בארוסות חיילים שנספו במערכה), התשפ"ד–2024
Value: בקריאה הראשונה
Name: הצעת חוק משפחות חיילים שנספו במערכה (תגמולים ושיקום) (תיקון - הכרה בארוסות חיילים שנספו במערכה), התשפ"ד-2023
Value: בדיון המוקדם
תקציר:
נקבע כי מי שהייתה מאורסת לחייל שנספה תהיה זכאית לתגמול חודשי לתקופה של חמש שנים ממועד פטירת הנספה וכן תהיה זכאית באותה תקופה להטבות רפואיות וסיוע במימון לימודים אקדמאים ולמימון סיוע נפשי לתקופה של 10 שנים ממועד פטירת הנספה. ארוסה מוגדרת כמי שביום מותו של הנספה הייתה מיועדת להינשא לו והוכיחה כוונה שלהם להינשא, אף אם לא התגוררו יחד. ניתן להוכיח כוונה להינשא אם הנספה והארוסה הגישו בקשה להירשם לנישואין ברבנות או ברשות הרושמת או אם התקיימו שתיים מהנסיבות הבאות: (1) נעשתה הצעת נישואין או התקיימה מסיבת אירוסין והכוונה להינשא פורסמה וידועה לבני המשפחה וקרובי המשפחה של הנספה והארוסה (2) נקבעו מועד ומקום לחתונה ויש הסכם לעריכת החתונה במקום מסוים או הסכם לשירותי הסעדה לחתונה (3) בהצעת הנישואין או בתקופת האירוסין אחד מבני הזוג רכש או נתן טבעת (4) הנספה והארוסה התקשרו בהסכם לרכישה או לשכירה של דירת מגורים. לבסוף, נקבע כי הוראות החוק יחולו גם על ארוסות של נפגעים שנפטרו כתוצאה מפגיעת איבה וכן על ארוסות של שוטרים, סוהרים, אנשי משמר הכנסת, עובדי שירות הביטחון ואנשי הגא שנפטרו במסגרת תפקידם. נקבע כי החוק ייכנס לתוקף ב-5 במאי 2024 וכי תחילת ההסדר תהיה לגבי ארוסות של נפטרים כאמור שמועד פטירתם הוא ביום כ"ב בתשרי התשפ"ד (7 באוקטובר 2023) או לאחריו והן תהיינה זכאיות לתשלומים והטבות האמורות ממועד פטירת הנספה.
חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-03-19T00:00:00
פרסום: ספר החוקים, 19/03/2024, מס' חוברת 3183, עמ' 628
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד-2024
Value: בקריאה הראשונה
תקציר:
החוק מאריך את תוקף תקנות שעת החירום, המאריכות את תקופות המעצרים המפורטות בחוק המעצרים בנוגע לעצור שחשוד בעבירת ביטחון בשל פעולות האיבה שהתרחשו בין יום ה-7 באוקטובר לבין ה-10 באוקטובר 2023, או מי שנעצר במסגרת פעולות המלחמה בעזה. ההארכה שנקבעה בחוק זה היא עד ליום ה-18 ביוני 2024.
חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה המשותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009
תחילה: 2024-04-05T00:00:00
פרסום: ספר החוקים, 21/03/2024, מס' חוברת 3187, עמ' 644
שמות קודמים:
Name: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024
Value: בקריאה השנייה והשלישית
Name: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה) (בקשה מקוונת להנפקת מסמך זיהוי), התשפ"ד-2024
Value: בקריאה הראשונה
תקציר:
נוכח מלחמת חרבות ברזל ובכלל זה הצורך של רבים מהמפונים במסמכי זיהוי חדשים והיעדר האפשרות של חיילי המילואים להתייצב בלשכות האוכלוסין להנפקת מסמכי זיהוי, נקבע בהוראת שעה כי יהיה ניתן להגיש בקשות מקוונות להנפקת מסמכי זיהוי, בלא צורך בהתייצבות בלשכות האוכלוסין, למי שכבר הונפק לו מסמך זיהוי או דרכון ביומטרי ובעת הגשת הבקשה הוא שוהה בישראל, בכפוף לתנאים המפורטים בחוק לרבות קיומן של טביעות אצבע של המבקש במאגר הביומטרי ושגיל המבקש להנפיק דרכון יהיה בין 21 - 60. תוקף הוראת השעה הוא חצי שנה, עם אפשרות להאריך לתקופה של עד חצי שנה נוספת.
חוק יום משפחות היתומים בישראל, התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: יוסף טייב, ינון אזולאי, אברהם בצלאל, משה אבוטבול
תחילה: 2024-03-21T00:00:00
פרסום: ספר החוקים, 21/03/2024, מס' חוברת 3186, עמ' 642
שמות קודמים:
Name: הצעת חוק יום משפחות היתומים בישראל, התשפ"ד–2024
Value: בקריאה השנייה והשלישית
Name: הצעת חוק יום משפחות היתומים בישראל, התשפ"ג–2023
Value: בקריאה הראשונה
Name: הצעת חוק יום משפחות היתומים בישראל, התשפ"ג–2022
Value: בדיון המוקדם
תקציר:
החוק קובע כי ביום כ"ה בכסלו יקוים יום ציון שנתי למשפחות היתומים שיצויין בדיון מיוחד במליאת הכנסת ובאחת מוועדות הכנסת, בדיון מיוחד אצל האפוטרופוס הכללי בהשתתפות משרדי ממשלה וגורמים אחרים העוסקים בקידום זכויותיהם וצורכיהם של משפחות היתומים, וכן בבית נשיא המדינה כפי שיחליט הנשיא. עוד נקבע כי שר התרבות והספורט רשאי להורות על דרכי ציון נוספות בתחומי פעילות משרדו בכפוף לתקציב ייעודי מאוצר המדינה.
חוק סיוע להורים לילדים עד גיל שלוש (תיקוני חקיקה), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2024-03-20T00:00:00
פרסום: ספר החוקים, 20/03/2024, מס' חוברת 3184, עמ' 630
שמות קודמים:
Name: הצעת חוק סיוע להורים לילדים עד גיל שלוש (תיקוני חקיקה), התשפ"ד-2024
Value: בקריאה הראשונה
תקציר:
החוק קובע כי בחישוב המס של יחיד תושב ישראל שהוא הורה לילד עד גיל שלוש, יובאו בחשבון שש נקודות זיכוי נוספות בסך הכל, בגין כל ילד כאמור. נקודות זיכוי אלו יינתנו בנוסף על נקודות הזיכוי הניתנות כבר כיום לפי הפקודה. כמו כן, החוק קובע כי יינתן מענק מיוחד להורים בעלי הכנסה נמוכה, שלהם ילד שטרם מלאו לו שלוש שנים, ובכך הורחב טווח ההכנסה המזכה את ההורה היחיד בקבלת מענק להורה לפעוט.
חוק התכנון והבנייה (תיקון מס' 152), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-03-19T00:00:00
פרסום: ספר החוקים, 19/03/2024, מס' חוברת 3182, עמ' 626
שמות קודמים:
Name: הצעת חוק התכנון והבנייה (תיקון מס' 152), התשפ"ד-2024
Value: בקריאה השנייה והשלישית
Name: הצעת חוק התכנון והבנייה (תיקון מס' 141), התשפ"ג-2023
Value: בקריאה הראשונה
תקציר:
תיקון חוק התכנון והבנייה שעניינו הרכב מוסדות התכנון. בתיקון החוק נקבע שבמועצה הארצית לתכנון ובנייה יהיו 13 נציגים לממשלה. בנוסף, להרכב הוועדות המחוזיות במחוזות הצפון והדרום, נוסף נציג של שר ההתיישבות והמשימות הלאומיות, ונציג שימנה שר הפנים על פי המלצות של הרשויות המקומיות באותו מחוז.
חוק התכנון והבנייה (תיקון מס' 151), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-03-19T00:00:00
פרסום: ספר החוקים, 19/03/2024, מס' חוברת 3182, עמ' 624
שמות קודמים:
Name: הצעת חוק התכנון והבנייה (תיקון מס' 151), התשפ"ד-2024
Value: בקריאה השנייה והשלישית
Name: הצעת חוק התכנון והבנייה (תיקון מס' 140), התשפ"ג-2023
Value: בקריאה הראשונה
תקציר:
בתיקון מס' 151 נקבעו מספר שינויים בהרכב מוסדות התכנון: במועצה הארצית לתכנון ובנייה נוסף נציג ממשלה, וכן נוספו שני נציגי ציבור – האחד, בן  האוכלוסיה הערבית לרבות הדרוזית והצ'רקסית והשני בן האוכלוסייה החרדית. בנוסף לכך, נקבע שממלא המקום של נציג המהנדסים והאדריכלים יהיה מקרב ארגון המייצג את הקבלנים. בנוסף מוצע להרחיב את האפשרות למינוי נציג מהמוסדות להשכלה הגבוהה כך שניתן יהיה למנות נציג ממוסדות השכלה גבוהים שאינם בהכרח הטכניון. 

בועדה לתשתיות לאומיות נוסף נציג שר הנגב, הגליל והחוסן הלאומי נציג ארגון העוסק בנושאי חברה ורווחה, ומשקיף של רשות הטבע והגנים. בוועדות המחוזיות נוסף נציג של משרד משרד הנגב, הגליל והחוסן הלאומי ונציג ארגון העוסק בחברה ורווחה. בוועדות המקומיות נוספו נציגים בעלי דעה מייעצת. בוועדה לשמירה על הקרקע החקלאית נוספו נציגים של משרד הנגב, הגליל והחוסן הלאומי ונציג המוסדות להשכלה גבוהה ובוועדה לשמירת הסביבה החופית נוסף נציג משרד הנגב, הגליל והחוסן הלאומי ונציג הרשויות המקומיות." 

עוד נקבע כי בכל מוסדות התכנון ניתן יהיה להאריך את כהונתם של חברי מוסד התכנון (למעט בעלי תפקידים מסוימים) בשתי תקופות כהונה נוספות ולא אחת כפי שהיה קודם לכן.
חוק הסיוע המשפטי (תיקון מס' 25), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-03-19T00:00:00
פרסום: ספר החוקים, 19/03/2024, מס' חוברת 3181, עמ' 622
שמות קודמים:
Name: הצעת חוק הסיוע המשפטי (תיקון מס' 25), התשפ"ד–2024
Value: בקריאה השנייה והשלישית
Name: הצעת חוק הסיוע המשפטי (תיקון מס' 26) (סיוע משפטי לניצולי שואה), התשפ"ד-2024
Value: בקריאה הראשונה
תקציר:
החוק מרחיב את הסיוע המשפטי שמעניקה המדינה לניצולי שואה, לוותיקי מלחמת העולם השנייה, ליוצאי מרוקו ואלג'יר תחת שלטון וישי ולניצולי הפרהוד בעיראק. 
עד לחקיקתו, ניצולי שואה היו זכאים לסיוע משפטי ללא עמידה במבחן של זכאות כלכלית רק בעניינים הנוגעים להטבות, מענקים ותגמולים להם הם זכאים בשל היותם ניצולי שואה. החוק מרחיב הן את רשימת הקבוצות הזכאיות לסיוע, והן את היקף העניינים שבהם יהיו זכאים לסיוע. כן, הוא קובע כי הן זכאיות לשירות בכלל העניינים שבהם ניתן שירות על ידי לשכות הסיוע המשפטי, וזאת ללא תלות במבחן של זכאות כלכלית. כך לדוגמה, בעקבות החקיקה, הם יהיו זכאים לסיוע משפטי חינם בענייני דיור ציבורי ועריכת ייפויי כוח מתמשכים.
חוק תקציב נוסף לשנת הכספים 2024, התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2024-01-01T00:00:00
פרסום: ספר החוקים, 21/03/2024, מס' חוברת 3188, עמ' 648
שמות קודמים:
Name: הצעת חוק תקציב נוסף לשנת הכספים 2024, התשפ"ד-2024
Value: בקריאה הראשונה
תקציר:
מוצע לקבוע כי תקציב ההוצאה לשנת הכספים 2024 יעמוד על 724,047,992,000 שקלים חדשים המורכב מתקציב רגיל בסך 520,813,466,000 שקלים חדשים ומתקציב פיתוח וחשבון הון בסך 203,234,526,000 שקלים חדשים.